Da Norwegians fly fra Paris landet i Stockholm, fikk de andre passasjerene seg en latter.

Etter landing sendte en i besetningen en hilsen til paret som skal ha blitt tatt på fersken på toalettet.

– Han sa noe sånt som «vi vil gjerne sende våre beste ønsker om lykkelig reproduksjon til paret som våget seg inn på toalettet tidligere», forteller en svensk passasjer til nettavisen The Local.

Stemningen tok av etter landing om bord på Norwegians sene kveldsfly fra Paris til Stockholm. Flyvertens lystige hilsen vekket latteren om bord.

– Folk jublet og lo og det var mye hvisking om hvem det kunne ha vært, sier kvinnen, som ønsker å være anonym.

Beskjeden over høyttaleren var på svensk. De som ikke forstår språket, fikk ikke være med på spøken, men ble hilset med et enkelt «Welcome to Sweden». Nasjonaliteten til paret er ikke kjent.

Informasjonssjef i Norwegian i Sverige, Charlotte Holmbergh Jacobsson, bekrefter hendelsen overfor TV 2.

– Det var en av fra kabinpersonellet som snakket over høyttaleren, sier hun men vil ikke kommentere saken ytterligere.